Di tagara n yixef-agi nezmer ad d-nnini d akken tilawin-agi n yemjaḥ i meṛṛa iɛedda fell-asent lbaṭel meqqren deg yexxamen-nsent xas ulama zwaǧ-nsent d win yellan ar daxel n twacult neɣ ar daxel n taddart. Ṛebant-id arraw-nsent s lḥif, irgazen-nsent ɛiwden fell-asent zwaǧ ǧǧan-ten-tt waḥd-sent di tmurt. Alami uɣalent d timɣarin id-ifareǧ Rebbi fell-asent uɣalent ttaɣent idrimen, yarna arraw-nsent meqqrit xedmen dɣa thenant, ma d irgazen-nsent di tagara umecwar wa yuɣal-d, wa yemmut dinna, wa ur iban anda yedda later-is, ula d nutnti mi iɣ-d-ḥkant tudert-nsent, ḥkant-aɣ-id s usḥisef, ɣef ayen ɛacent d yargazen-nsent, d lbaṭel isɛeddan fell-asent, ula d lxalat nniḍen luqben-ten-tt.